section_heading: Igra
paragraph_text: Prvi kalendarski dan kada počinje igra je onaj nakon krunidbe Vilima Osvajača za kralja Engleske. Igrač ima mogućnost da izabere upravljanje nad bilo kojim tadašnjim kršćanskim carstvom, kraljevstvom, kneževstvom ili grofovijom. Svaka tadašnja politička jedinica ima svog vladara, svoj dvor s osobama koje na njemu žive i koje imaju svoj DNK što prenose vlastitim potomcima. Igrač određuje koji će njegovi dvorljani zauzeti koje ministarske pozicije (vojska, špijunaža, ekonomija, biskup, diplomacija), dogovara vlastito kao i vjenčanja pripadnika svoje dinastije, objavljuje rat, sklapa savezništva i naređuje pokušaje ubojstva.